15/2019. (III. 06.) OBT határozat
OBH utasítás véleményezéséről
Az Országos Bírói Tanács támogatólag véleményezi az OBH elnökének az igazságügyi alkalmazottak teljesítmény-értékeléséről szóló 10/2018. (XII. 19.) OBH utasítását.
Felhívja a figyelmet arra, hogy az első teljesítmény-értékelési időszakot követően indokolt a szakmai kompetenciák körének áttekintése, miként annak garanciális szabályozása is, hogy az önértékelés, illetve a munkáról közvetlen tapasztalatok alapján értékelési javaslatot tevő közreműködő személy javaslata meghatározott százalékig figyelembe vehető legyen. Indokoltnak tartja a szabályozás kiegészítését, hogy a 7. számú mellékletbe történő bejegyzésről - amely a teljesítmény-értékelés során figyelembe vehető események leírását tartalmazza - az érintett igazságügyi alkalmazott haladéktalanul tájékoztatást kapjon.